**Klær av plast gir penger til Frelsesarmeen**

Kunne en dressjakke av skruer og cd-er friste? Eller kanskje en kjole av plast?

Designere fra den anerkjente moteskolen Esmod i Oslo har brukt materialer som normalt ikke forbindes med klær til sine kreasjoner.

Netting, hyssing, presenninger, plast, skruer, cd-er, og støvkoster er noe av det de unge og lovende designerne har brukt for å lage sine kreasjoner. Resultatet kan du nå se på Bryn senter.

–Klærne er så unike og kreative at vi ønsker at våre kunder også skal få muligheten til å se og hente inspirasjon. Derfor bestemte vi oss for å sette sammen en utstilling for å vise at det virkelig er bare fantasien som setter grenser, forteller senterleder Kenneth Olsen ved Bryn Senter som forvaltes av Sektor Eiendomsutvikling.

I forbindelsen med utstillingen vil også Fretex ha en container stående utenfor kjøpesenteret for innsamling av klær. Containeren skal gjenspeile tanken bak det kreative budskapet i utstillingen: Å bruke materiell på en ny og annerledes måte.

–I tillegg inviteres kundene til å stemme frem sin favorittkreasjon fra utstillingen. Alle som avgir stemme er med i trekningen av et gavekort til en verdi av 1000 kroner, og for hver stemme vil Bryn senter gi 5 kroner direkte til Frelsesarmeen til støtte for deres viktige arbeid i førjulstiden, sier Olsen.

Utstillingen av de kreative kreasjonene er på Bryn senter i uke 48 og 49.

-Ideen til utstillingen kom i etterkant av at vi i Sektor Eiendomsutvikling feiret 15 års jubileum med stor festivitas i ærverdige Gamle Logen i Oslo, sier markedsdirektør Marianne Mazarino Håkonsen. Sammen med våre eiere, leietakere og ansatte ble jubileet markert med underholdning og deriblant et moteshow med klær designet fra moteskolen ESMOD laget av produkter de fikk i butikker på våre kjøpesentre.

Elevene Ingrid Flesjø og James Lazar Braathen tok utfordringen fra Sektor Eiendomsutvikling om å designe 6 unike kreasjoner basert på varer de fant i Sektor sine sentre. Vel og merke ikke klær eller vanlige stoffer. Det resulterte i kjoler laget av blant annet strips fra Clas Ohlsson og muffinsformer fra Nille, og dette ble vi så imponert over at vi rett og slett måtte få dette ut til folket, sier en fornøyd Håkonsen.

— Det var en morsom utfordring som ga oss mulighet til å være kreative og frie, sier både Ingrid Flesjø og James Lazar Braathen. De var begge svært fornøyde designerne etter visningen.

James Lazar Braathen vant nylig heder og ære da han vant Rosemount-prisen Folkets Favoritt. Denne prisen ble kåret ved at publikum gjennom flere uker har kunnet stemme på alle de innsendte designbidragene på Rosemount Creativity’s hjemmesider. Lazaar Braathen laget ikke kun kjolen han konkurrerte med, men har også designet sitt eget antrekk og kjoler til fire bloggere.

Utstillingen som da er laget av Ingrid Flesjø og James Lazar Braathen i samarbeid med flere senterledere, kan sees på følgende Sektor-sentre fremover.

|  |  |
| --- | --- |
|  | Kjøreplan Esmod utstilling – en design inspirasjon ut til folket |
|  | **Senter** | **Sted** | **uke/periode** | **kontaktperson** | **tlf** |
| 1 | Bryn senter | Oslo | 48-49 2012 | Kenneth Olsen | 95029230 |
| 2 | Kilden  | Stavanger | 1-2 2013 | Marianne Lerfall | 90751703 |
| 3 | Linderud | Oslo | 3-4 2013 | Irene Karstad | 94805339 |
| 4 | Kremmertorget | Elverum | 10-11 2013 | Martin Haugen | 91722789 |
| 5 | Solsiden | Trondheim | 15-16 2013 | Heidi Steen | 92422173 |
| 6 | Buskerud Storsenter | Drammen | 17-18 2013 | Trond Anke | 40038802 |
| 7 | Magasinet Drammen | Drammen | 19-20 2013 | Lennarth Grything | 92295400 |
| 8 | KUBEN  | Hønefoss | 21-22 2013 | Anne Trine Høibakk | 93452877 |
| 9 | Liertoppen | Lier | 25-26 2013 | Ingunn Brekke | 91106852 |
| 10 | Kolbotn torg | Kolbotn | 38 +39 i 2013 | Kolbotn torg | 92433167 |
| 11 | Herkules | Skien | uke 40-41 2013 | Ronny Sundvall | 98258625 |

Fakta om utstillingsperiode: 2 uker

Står på eget område i senterets fellesareal

Kundene stemmer over beste kreasjon

For hver stemme som blir gitt, gir senteret kr. 5,- til Frelsesarmeen (FA)

Fretex stiller med innsamlingsbokser, og oppfordring til kundene om å levere inn brukt tøy.

En av stemmegiverne vinner et gavekort fra senteret på kr. 1000,-

**For mer informasjon:**

**Marianne Mazarino Håkonsen, markedsdirektør Sektor Eiendomsutvikling**

**Tlf: 95 14 30 05**

**E-post: Marianne.haakonsen@sektor.no**